**R O M Â N I A**

**JUDEȚUL HUNEDOARA**

**CONSILIUL LOCAL AL ORAȘULUI Proiect 2/2022**

**S I M E R I A**

#### 

**H O T Ă R Â R E A NR. /2022**

**privind aprobarea bugetului împrumutului intern**

**al orașului Simeria pe anul 2022 și a estimărilor pentru anii 2023-2025**

Consiliul local al oraşului Simeria, judeţul Hunedoara, întrunit în ședință ordinară, convocată în data de ----2022;

Având în vedere propunerile cuprinse în Referatul de aprobare înregistrat sub nr.495 din 12.01.2022, prezentat de domnul Bedea Iulius-Gelu, Primarul oraşului Simeria ;

În baza : - H.C.L. nr.74/2021 privind aprobarea unei finanțări rambursabile interne în valoare de 6.500 mii lei ;

* H.C.L. nr.108/26.10.2021privind aprobarea contractării unui împrumut în valoare de 7.482.906 lei, în conformitate cu prevederile art.1 din Ordonanța de Urgență a Guvernului nr.83/2021 pentru unele măsuri fiscal-bugetare privind acordarea unor împrumuturi din Trezoreria Statului ;

În temeiul dispoziţiilor art.1, alin.2, lit.,,d”, ale art.19, alin.1, lit.,,a'' din Legea nr.273/2006 privind finanţele publice locale, cu modificările și completările ulterioare, ale Legii bugetului de stat pe anul 2022 nr.317/2021, precum şi ale art. 129, alin.2, lit.,,b'' şi alin.4, lit.,,a'' și ale art.139, alin.3, lit.,,a'' din O.U.G. nr.57/2019 privind Codul administrativ, cu modificările și completările ulterioare ;

H O T Ă R Ă Ş T E :

**Art. 1** - Bugetul Împrumutului intern al oraşului Simeria pe anul **2022** se stabileşte în sumă de **12.864,48 mii lei**, atât la partea de venituri, cât și la partea de cheltuieli, fiind structurat pe o singură secțiune, cea de Dezvoltare.

Bugetul împrumutului intern al oraşului pe anul 2022, detaliat la venituri pe capitole și subcapitole, este prevăzut în anexa nr.1, iar la cheltuieli, detaliat pe capitole, subcapitole și articole, este prevăzut în anexa nr.2, care fac parte integrantă din prezenta hotărâre.

**Art.2** - Aprobă lista de investiții a bugetului împrumutului intern conform anexei nr.3, care face parte integrantă din prezenta hotărâre.

**Art.3 –**Cu ducerea la îndeplinire a prezentei hotărâri se însărcinează Direcția Economică din cadrul aparatului de specialitate al Primarului Orașului Simeria.

**Art.4** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.5**  - Prezenta hotărâre se aduce la cunoștință publică prin afișare și se comunică Primarului orașului Simeria, Direcției Economice a aparatului de specialitate al Primarului orașului Simeria și Instituției Prefectului Județului Hunedoara.

Simeria, 12 ianuarie 2022

INIȚIATOR,

PRIMAR, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M A N I A**

**JUDETUL HUNEDOARA**

**PRIMARIA ORASULUI**

**S I M E R I A**

**Nr. 495 din 12.01.2022**

**R E F E R A T D E A P R O B A R E**

În ședința din data de 12 august 2021, Consiliul local al orașului Simeria a adoptat H.C.L. nr.74/2021, privind aprobarea contractării unei finanțări rambursabile interne în valoare de 6.500,00 lei.

Lista obiectivelor de investiții de interes local pentru care a fost necesară contractarea unui împrumut cuprinde un număr de 9 obiective de investiții, după cum urmează : Realizare supraveghere video Oraș Simeria ; Îmbunătățirea calității vieții populației orașului Simeria prin investiții educaționale și spații publice ; Reabilitare, modernizare, extindere și dotare Colegiul Tehnic de Transport Feroviar ,,Anghel Saligny” Simeria – Școala Sigismund Toduță ; Reabilitare, modernizare, extindere și dotare Colegiul Tehnic de Transport Feroviar ,,Anghel Saligny” Simeria ; Reabilitare și extindere rețele de alimentare cu apă, oraș Simeria, jud. Hunedoara ; Reabilitare iluminat public Oraș Simeria, Creșterea performanței energetice a blocurilor de locuințe din Orașul Simeria ; Reabilitarea și modernizarea rețelei de străzi urbane Oraș Simeria ; Reabilitare și extindere infrastructura rutieră și pietonală Oraș Simeria.

Lista privind studiile de fezabilitate și proiectele tehnice reprezentând alte cheltuieli de investiții de interes local pentru care a fost necesară contractarea unei finanțări rambursabile interne constituie cuprinde:Crearea unui Centru de asistență comunitară în orașul Simeria; Zona de agrement și activități sportive Lunca Mureșului, orașul Simeria;Realizarea Parcului Arheologic Măgura Uroiului ,,Petris Arheoparc” în satul Uroi, oraș Simeria, județul Hunedoara;Reabilitare și modernizare străzi urbane, Oraș Simeria, județul Hunedoara – etapa I.

În ședința din data de 26 octombrie 2021, Consiliul local al orașului Simeria a adoptat H.C.L. nr.108/26.10.2021privind aprobarea contractării unui împrumut în valoare de 7.482.906 lei, în conformitate cu prevederile art.1 din Ordonanța de Urgență a Guvernului nr.83/2021 pentru unele măsuri fiscal-bugetare privind acordarea unor împrumuturi din Trezoreria Statului în vederea realizării obiectivului de investiție ,,Realizare rețea de canalizare menajeră în localitatea Uroi, oraș Simeria, județul Hunedoara. ”

Luând în considerare cele de mai sus și în baza prevederilor art.1, alin.2, lit.,,d” și ale art.19, alin.1, lit.,,a'', art.20, alin.1, lit.,,a'' din Legea nr.273/2006 privind finantele publice locale, ale Legii bugetului de stat pe anul 2022 nr.317/2021, precum și în baza Referatului de inițiere nr.462 din data de 11.01.2022, întocmit de către doamna ec. Blaga Julieta-Catița, director executiv al Direcției Economice din cadrul aparatului de specialitate, s-a elaborat proiectul bugetului împrumutului intern al Orașului Simeria pe anul 2022 și a estimărilor pentru anii 2023-2025, structurat pe o singură secțiune, cea de dezvoltare. Veniturile și cheltuielile bugetului împrumutului sunt evidențiate în două anexe, dintre care anexa privind cheltuielile este detaliată pe capitole și subcapitole, așa cum se vede din materialele anexate.

Astfel, executivul propune stabilirea bugetul împrumutului al oraşului Simeria pe anul 2022 în suma de **12.864,48 mii lei,** atât la partea de venituri, cât și la partea de cheltuieli.

Așa cum rezultă din dispozițiile art. 129, alin.2, lit. ,,b'' din O.U.G. nr.57/2019 privind Codul administrative, cu modificările și completările ulterioare, consiliul local exercită atribuții privind dezvoltarea economico-socială și de mediu a orașului, iar în baza alin.4, lit.,,a'' al aceluiași articol, consiliul local aprobă, la propunerea primarului, bugetul unității administrative teritoriale.

Având în vedere cele susmenționate, supun dezbaterii și adoptării de către Consiliul local al orașului Simeria proiectul de hotărâre privind aprobarea bugetului împrumutului intern al orașului Simeria, pe anul 2022și a estimărilor pentru anii 2023-2025.

PRIMAR,

BEDEA IULIUS-GELU